CELEX: 32013D0282
Language: et
Date: 2013-06-11 00:00:00
Title: 2013/282/EL: Komisjoni rakendusotsus, 11. juuni 2013 , millega muudetakse otsust 2006/784/EÜ seoses Prantsusmaal kasutatavate searümpade kinnitatud liigitusmeetodi valemiga (teatavaks tehtud numbri C(2013) 3437 all)

13.6.2013   
            
            
               ET
            
            
               Euroopa Liidu Teataja
            
            
               L 161/10
            
         KOMISJONI RAKENDUSOTSUS,
   11. juuni 2013,
   millega muudetakse otsust 2006/784/EÜ seoses Prantsusmaal kasutatavate searümpade kinnitatud liigitusmeetodi valemiga
   (teatavaks tehtud numbri C(2013) 3437 all)
   (Ainult prantsuskeelne tekst on autentne)
   (2013/282/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Komisjoni 14. novembri 2006. aasta otsusega 2006/784/EÜ, Prantsusmaal kasutatavate searümpade liigitusmeetodite kinnitamise kohta, (2) kinnitati Prantsusmaal seitse searümpade liigitusmeetodit.
            
         
               (2)
            
            
               Prantsusmaa on esitanud komisjonile taotluse, et kinnitada oma territooriumil kasutatava searümpade liigitusmeetodi „CSB Image-Meater” valemi asendamist, kuna praegu kasutatav liigitusmeetod vajab tehnilist kohandamist. Prantsusmaa on esitanud proovidissekteerimise üksikasjaliku kirjelduse, märkides põhimõtted, millel kõnealune uus valem põhineb, nimetatud proovidissekteerimise tulemused ning tailihasisalduse mõõtmiseks kasutatavad võrrandid komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (3) artikli 23 lõikega 4 ettenähtud protokollis.
            
         
               (3)
            
            
               Kõnealuse taotluse läbivaatamisel on selgunud, et asjaomase uue valemi kinnitamise tingimused on täidetud. Seepärast tuleks kõnealune valem Prantsusmaal kinnitada.
            
         
               (4)
            
            
               Seega tuleks otsust 2006/784/EÜ vastavalt muuta.
            
         
               (5)
            
            
               Seadme või liigitusmeetodi muutmine tohiks olla lubatud üksnes juhul, kui see on selgesõnaliselt kinnitatud komisjoni rakendusotsusega.
            
         
               (6)
            
            
               Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsuse 2006/784/EÜ lisa muudetakse käesoleva otsuse lisa kohaselt.
   Artikkel 2
   Käesolev otsus on adresseeritud Prantsuse Vabariigile.
   
      Brüssel, 11. juuni 2013
      
         
            Komisjoni nimel
         
         
            komisjoni liige
         
         Dacian CIOLOȘ
      
   
   
      (1)  ELT L 299, 16.11.2007, lk 1.
   
      (2)  ELT L 318, 17.11.2006, lk 27.
   
      (3)  ELT L 337, 16.12.2008, lk 3.
   
      LISA
      Otsuse 2006/784/EÜ lisa 6. osas (CSB Image-Meater) asendatakse punktid 2 ja 3 järgmisega:
      
         
                     „2.
                  
                  
                     Seade CSB Image-Meater koosneb videokaamerast ja arvutist, mis on varustatud pildianalüüsi kaardiga, ekraaniga, printeriga, juhtmehhanismiga, mõõtemehhanismiga ja liidestega. Seadme Image-Meater kõik neli muutujat mõõdetakse rümba poolitusjoonest; keskseade muundab mõõdetud väärtused hinnanguliseks tailihasisalduseks.
                  
               
                     3.
                  
                  
                     Rümba tailihasisaldus arvutatakse järgmise valemiga:
                     
                        
                     kus:
                     
                                 Ŷ =
                              
                              
                                 tailiha arvestuslik protsendimäär rümbas,
                              
                           
                                 G3 –
                              
                              
                                 peki (sh kamar) paksus millimeetrites, mõõdetuna keskset tuharalihast (musculus gluteus medius) katva peki kõige õhemas kohas,
                              
                           
                                 G4 –
                              
                              
                                 peki (sh kamar) keskmine paksus millimeetrites, mõõdetuna nelja nimmelüli (Va, Vb, Vc, Vd) kohal,
                              
                           
                                 M3 –
                              
                              
                                 lihase paksus millimeetrites, mõõdetuna lühimat ühendusjoont pidi keskse tuharalihase (musculus glutaeus medius) eesmise (koljupoolse) otsa ja selgrookanali ülemise (selgmise) seina vahel kõige õhemas kohas,
                              
                           
                                 M4 –
                              
                              
                                 lihase keskmine paksus millimeetrites, mõõdetuna nelja nimmelüli (Va, Vb, Vc, Vd) kohal.
                              
                           Valem kehtib 45–125 kilogrammi kaaluvate rümpade puhul.”